επι ηγησιανακτος του εμβολιμου εβδομηι ανομενου εδοξεν τωι δημωι πυθεος επεψηφισε γνωμηι πλατωνος του πλαταιεως ακαστου του κλεωνος γλαυκο[υ] του απολλοφανους αρισταρχου του ευφρηνορος βοτωνο[ς] του εκατομανδρο[υ] ικεσιου του κοννιωνος ποσειδιππου του χοιριλου κυνισκου του ηγησιμαχου επιγονου του θρασυβουλου επειδη πυρριας μητροδωρου σινωπευς μετο[ι]κων εν τηι πολει προτερον τε πολλας χρειας παρεσχηται τωι δημωι ληιτουργων τ εις οτι ταχθειη φιλοτιμως και τας εισφορας τας επιταχθεισα[ς] αυτωι προθυμως εισφερων και στρατευομενος υπερ της πολεως και κατα γην και κατα θαλασσαν και καθ ον κα[ι]ρον ο πολεμος ην αποφαινουσιν αυτον οι επι της φυλακης οντες ευτακτον και ανεγκλητον γεγενησθαι περι τε τας φυλακας και ταλλα τα παραγγελλομενα [ ι] αυτωι [δ]ε[δ]οχθαι τωι δημωι επαινεσαι αυτον ευνοιας ενεκα και χρειας ημ παρεσχητα[ι] τωι δημωι και ειναι κολοφωνιον αυτον και εγγονους γενους οποιου αμ βουληται ειναι δε αυτωι γης ενκτησιν και οικιας και των αλλων απαντων μετουσ[ι]αν οσων και τοις αλλοις κολοφωνιοις μετεστιν αναγραψαι δε τοδε το ψηφισμα εις στηλας λιθινας και στησαι εις το ιερον του απολλωνος και εις το μητρωιον διαψηφισαι δε ταυτα κατα την συνθηκην και τα προεψηφισμενα διεψηφισθη εν κολοφωνι και δεδοται.
AJP 1935, 377-79, no. III